**KRITERIJI OCJENJIVANJA 2018./2019.**

**NASTAVNI PREDMET: INFORMATIKA**

**UČITELJ: KRISTINA BAŽDARIĆ**

|  |  |  |  |  |  |
| --- | --- | --- | --- | --- | --- |
|  | Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| USVOJENOST ZNANJA | Učenik nije usvojio značenje najosnovnijih pojmova.  | Prisjeća se osnovnih pojmova uz pomoć nastavnika. Ne povezuje pojmove. Ne može objasniti njihove međusobne razlike. | Učenik je značenje osnovnih pojmova usvojio s djelomičnim razumijevanjem. Ne može povezati pojmove. Ne može objasniti njihove međusobne razlike.  | Učenik je značenje pojmova usvojio. Naučio je definiciju svakog pojma, ali ne zna objasniti njihove međusobne razlike te potrebu za uvođenjem novog višeg pojma.  | Učenik je značenje pojmova usvojio s potpunim razumijevanjem. Osim objašnjavanja svakog pojma, zna objasniti i njihove međusobne razlike. U potpunosti samostalno objašnjava sve pojmove, njihove međusobne razlike i odnose. |
| RJEŠAVANJE PROBLEMA | Ne može odraditi osnovne zadatke niti uz pomoć učitelja. | Uz učiteljevu pomoć i poticaj, odrađuje minimalan broj osnovnih zadataka. Ne uočava greške samostalno. | Učenik obavlja zadane zadatke djelomično točno uz pomoć učitelja. Greške uočava i ispravlja ih uz pomoć nastavnika. | Učenik zadatke obavlja točno uz malu pomoć učitelja. Primjenjuje stečeno znanje, samostalno uočava pogreške i ispravlja ih. | Učenik u potpunosti samostalno i točno izvršava zadane zadatke. Kreativno primjenjuje usvojene vještine u novim situacijama. |
| DIGITALNI SADRŽAJI I SURADNJA | Ni uz poticaj učitelja ne želi sudjelovati u radu. | Učenik na poticanje učitelja sudjeluje u izradi digitalnih sadržaja (crteži, plakati, posteri). Komunikaciju i suradnju u skupini/timu jedva djelomično odradi. | Učenik nevoljko sudjeluje u izradi digitalnih sadržaja (crteži, plakati, posteri), igranju igara, zamjeni uloga, komunikaciji i suradnji u skupini ili radu u paru. | Učenik rado sudjeluje u izradi digitalnih sadržaja (crteži, plakati, posteri), igranju igara, zamjeni uloga, komunikaciji i suradnji u skupini ili radu u paru. Uz učiteljevu pomoć dolazi do ideja. | Učenik rado sudjeluje u izradi digitalnih sadržaja (crteži, plakati, posteri, umne mape), igranju igara, zamjeni uloga, komunikaciji i suradnji u skupini ili radu u paru. Samostalno iznosi svoje ideje pri izradi, osmišljavanju i provedbi igara |